b'\n_START_ARTICLE_\nSobekhotep V.\n_START_SECTION_\nPrepoznavanje\n_START_PARAGRAPH_\nIdentiteta Merhotepre Sobekhotepa je sporna, ker njegovega imena ni na Torinskem seznamu kraljev, sestavljenem v ramze\xc5\xa1kem obdobju. Po Kimu Ryholtu na seznamu manjka zato, ker je bil zapisan v vrstici pod Sobekhotepom IV., ki je zaradi po\xc5\xa1kodovanega papirusa izgubljena. Njegov obstoj je kljub temu nesporen, ker je na sede\xc4\x8dem kipu v Kairskem muzeju njegova kartu\xc5\xa1a. Franke in von Beckerath ga zaradi enakega priimka istovetita z Merhotepre Inijem (Ini I.). Ryholt je leta 1997 dokazal, da je bil zapisan v manjkajo\xc4\x8dem delu Torinskega seznama in poudaril, da je bilo v tistem obdobju veliko vladarjev s priimkom Sobekhotep. Po njegovem mnenju je vladal tri leta.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nMerhotepre Sobekhotepov kronolo\xc5\xa1ki polo\xc5\xbeaj za Sobekhotepom IV. trdno dokazujejo rodoslovni pe\xc4\x8dati, na katerih faraoni omenjajo svoje star\xc5\xa1e.'